Ə.Hüseynli. Çox sağ olun. Hörmətli həmkarlar, bu 3 məsələ mahiyyəti üzrə oxşardır. Belə ki, 2016-cı ildə Cinayət-Prosessual Məcəlləyə dəyişiklik edilmişdi və həmin dəyişikliyə əsasən hökmün və cinayət təqibi üzrə qüvvəyə minmiş digər qərarın yalnız mülki iş üzrə deyil, həmçinin inzibati və ya iqtisadi mübahisə üzrə icraat zamanı da preyudisial əhəmiyyəti müəyyən olunmuşdur. Preyudisial o deməkdir ki, əvvəlki qərarın mübahisələndirilməsinə yol verilmir. Əgər qanuni qüvvəyə minmiş qərar varsa, digər işlərə də baxılanda mütləq həmin qərara uyğun mülahizələr yürüdülməlidir. Bu düzəliş həm Mülki Prosessual, həm Cinayət-Prosessual, həm də İnzibati Prosessual Məcəlləyə təklif olunur. Hər üçünün mahiyyəti eynidir. Səs verməyinizi xahiş edirəm.